पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन का उल्लंघन करने और मास्क नही लगाने वालों के खिलाफ पुलिस एक्शन मोड में आ गई है। पिछले चार दिन में लॉकडाउन का उल्लंघन करने वाले 50 लोगों के खिलाफ विभिन्न पुलिस थानों में मामले दर्ज किए गए हैँ। हालांकि सभी लोगों को चेतावनी देने के बाद जमानत पर छोड़ दिया गया है। नाकों पर चेकिंग के दौरान भी 1500 से अधिक लोगों के चालान काटे गए हैं।
पास लेकर जरूरी सेवाओं में जुटे लोगों को भी बिना मास्क के पकड़ने का अभियान शुरू कर दिया गया है। चार दिन में पुलिस ने बिना मास्क के 1500 लोगों के चालान काटे हैं। जिले में विभिन्न नाकों पर 5000 पुलिसकर्मी 24 घंटे तैनात हैं, जो आने जाने वाले वाहनों की जांच कर रहे हैं। बिना वजह सड़क पर घूमने वाले लोगों के खिलाफ अब एफआईआर दर्ज होगी।
गत मंगलवार तक ऐसे 29 लोगों के खिलाफ आपराधिक मामले दर्ज किए गए थे। वहीं बुधवार को भी 20 मुकदमे दर्ज किए गए। लॉकडाउन में बाहर जाने के लिए सरल पोर्टल पर जाकर ई-पास के लिए आवेदन करें। ई-पास मिलने पर ही वह लॉकडाउन में बाहर आकर मूवमेंट कर सकते है।
लॉकडाउन में सिर्फ मूवमेंट की अनुमति ई-पास वालों को ही होगी। बिना पास घूमने वालों के खिलाफ आपराधिक मामले दर्ज किए जाएंगे। अगर एक बाजार में एक ही तरह की एक से ज्यादा दुकान है तो दुकानदार आपस में तय करके एक ही दुकान खोल लें। एक ही तरह की एक ही बाजार में सभी दुकानों को खोलने की बिल्कुल भी अनुमति नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn